
 Hej,  

  

Er efterhånden blevet meget bekymret for min højde jeg er 15 år og er sølle, 162 cm og er en dreng. Det piner mig at gå ved siden af mine klassekamarter som er ca. alle 185-190 højde. Har også haft ubehaglige oplevelser, er tit blevet kaldt dverg osv. har det meget skidt med mig selv! Udover min højde, så er min stemme hellere ikke gået i overgang, dog kan jeg mærke at det snart sker. Har hår under aremene og pikken. Er os meget spinkel og har svært ved at tage på selvom jeg faktisk spiser meget, vejer knap 44 Kg. MIt spørgsmål er om jeg overhovedet kan bliver højrer? det er mit mål, kan jeg vokse mere? i så fald kan man regne ud hvor høj man kan blive? min far er 179 Cm høj og min mor 162 cm.  
Hilsen den bekymrede 
Højde problemer
===============



Kære
Bekymret for min højde


Jeg er selv
en lille pige på 155, så jeg kender godt dilemmaet, at blive drillet med sin
højde. Når jeg er blevet drillet med at være dværghøjde eller bare dværg, har
jeg altid bare svaret igen med viden. Mest fordi jeg personligt ikke kan lide
at svine folk til. Så jeg har fx brugt: At være dværg er en sygdom i knoglerne,
som gør at du på denne måde ikke vokser lige som andre mennesker, denne sygdom
har jeg ikke. Desuden er dværghøjden under 151, så du er heller ikke under den,
på nogle måder. Jeg forstå godt hvor sårende det kan være, at blive drillet med
sin højde. På trods af jeg er en pige, har det heller ikke altid været sjovt
for mig.


Når det så
er sagt ved jeg at mange drenge er lidt langsomme til at vokse i din alder. For
nogle fyre vokser de først rigtigt i 16-18 års alderen. Jeg har fundet en
hjemmeside til dig, som blandt andet kan hjælpe dig med at regne din formodet sluthøjde
af: http://www.netdoktor.dk/boern/fakta/drengevaeksttabel.htm#


Du har også
meget fokus på din vægt. Hvis du er spinkel, syntes jeg det er vigtigt du ved,
at det ikke er maden der skal gøre dig stor. Selvfølgelig hjælper en sund og nærende
kost også din krop, men det du skal blive stor af er muskler. Så hvis du er
meget ked af, du er spinkel, kan du jo begynde at træne. Muskler vejer også
mere end fedt. 


Så kære
bekymret for min højde, lad der gå nogle år, lige pludseligt vokser du. Håber
virkeligt mit svar kunne hjælpe dig, ellers er du meget velkommen til at skrive
igen.


Kærlig
Hilsen Rikke

 

 Hej,   
  
Jeg kan godt forstå, du synes, det er irriterende, at du er lavere end alle dine venner. Men du kan ikke gøre noget ved det, så prøv at lade være med at tænke for meget på det.  
Du er kun 15 år, så du har masser af tid at vokse i. Drenge vokser normalt til de er omkring 17-18 år, så du kan sagtens nå at blive højere. Hverken din far eller din mor er dog specielt høje, så du skal nok ikke regne med at blive 1.90.  
Du siger, du spiser meget, men husk at det også handler om, hvad du spiser. Sørg for at spise sundt og varieret. Hvis du gør det, kan du ikke gøre andet end at vente tålmodigt.  
  
Jeg håber, du kan bruge mit råd.   
  
Mange hilsner  
Michala 